Alas Bialowieza ya iku sawijining alas reservasi kang dumunung ing 145 mil sisih wétan Warsawa, Polen lan wewatesan karo nagara Bélarus.
 Alas taman nasional iki dadi panggonan perlindungan tumrap bison eropa, rusa elk, babi alas, rusa, srenggala lan lynx sarta berang-berang lan uga minangka habitat alas primer, campuran alas rontok lan alas konifer.

Alas iki dadi Situs Warisan Dunia UNESCO ing taun 1992 lan pérangan Bélarus didadèkaké minangka Biosphere Reserve under UNESCO's Man and the Biosphere Programme (Cagar Biosfer di bawah Program Manusia dan Biosfer UNESCO) ing taun 1993 (pérangan Polen wis disahke ing taun 1976).

Sajarah lan proteksi 
Suwene nganti 500 taun alas Bialowieza dadi panggonan ngajag favorit ratu-ratu Polen lan tsar Ruslan, kang dadekake minangka panggonan kang dilarang kanggo dieksploitasi. Proteksi iki dadekake wewengkon Bialowieza minangka sisa alas Éropa kang isih asri nganti abad kaping 20, nanging suwéné Perang Dunia I, status perlindungan mau rampung. Antarane taun 1915 lan 1918 alas iki dikuasai déning wadya Jerman kang nebang akèhé 5 juta mèter kubik kayu kanggo keperluan perang lan ngrusak pérangan kang gedhé saka uripé kang alasan. Akeh-akèhé karusakane ana ing 3 wulan wiwitan ya iku nalika akèh spésies-spésies gedhé diajag kanggo konsumsi wadya. aNalika wiwitane perang, ana 700 rusa elk ing Bialowieza lan nalika perang bubar, mung ana 3 kang isih sisa. Babi alas mula-mulane ana 2300 lan rusa abang knag mula-mulane akèh mung sisa 6. Bison kang minangka kéwan gedhé dhéwé ing kéné dadi kalong ya iku saka 727 ing wulan Agustus taun 1915 dadi 120 ing wulan Dhésèmber 1915, lan sudane iki nalika ana perang.

Fauna 
Alas Bialowieza duwé habitat fauna kang akèh, ing antarané ya iku 8500 jinis gegremet, 206 spésies laba-laba, 24 spésies iwak, 228 spésies manuk (48 endemis) – kalebu black sork lan bangau, garudha, beluk, kite, ruff, grouse ireng, capercaillie, roller, hoopoe, crossbill lan ortolan. Spesies mamalia ing antarané ya iku mamalia cilik kaya ta landak, mole, vole lan shrew, 13 spésies lawa, 19 spésies pengerat, uga ana rubah, luwak, berang-berang, rakun, marten, polecat dlan hare coklat. Kucing alas sarta srenggala kang wis suwé cures lan bruwang coklat kang pungkasan cures ing taun 1963. Nalika taun 1976 dhedhasar panaliten ilmuwan Polen, populasi mamalia gedhé ana 936 rusa abang, 522 rusa roe, 803 babi alas, 49 rusa elk, 13 lynx, 3 srenggala lan punjul 250 buntut bison eropa.

Cathetan suku 

Situs Warisan Donya